open-index/open-wikipedia-markdown huggingface dataset:
Կրոշի արկածները

**«Կրոշի արկածները»** (), 1961 թվականի խորհրդային ընտանեկան ֆիլմ, որը նկարահանել է ռեժիսոր Հենրիկ Հովհաննիսյանը Անատոլի Ռիբակովի սցենարի և համանուն գրքի հիման վրա։

## Սյուժե
Իններորդ դասարանի աշակերտներն ամառային պրակտիկա են անցնում ավտոբազայում։ Շուտով բազայում արտակարգ դեպք է տեղի ունենում․ պահեստից կորչում են նոր ամորտիզատորներ։ Աշակերտներից Սերյոժա Կրաշենիննիկովը, որի մականունը «Կրոշ» է, որոշում է ամեն կերպ գտնել թյուրիմացության պատճառները։

## Դերերում
* Նիկոլայ Տոմաշևսկի – *Սերյոժա Կրաշենիննիկով (Կրոշ)
* [[Անդրեյ Յուրենև]] – *Իգոր
* Նիկիտա Միխալկով – *Վադիմ, Իգորի ընկերը
* Ի. Պոգրեբենկո – *Պետյա Շմակով, Կրոշի ընկեր
* Վերա Բելյակովա – *Մայկա
* Ե. Լոգինովա – *Նադյա, Մայկայի ընկերուհին
* Վ. Սուխանով – *Վանյա Պոլեկուտին
* Մ. Սուսուև – *Տարանով, Պոլեկուտինի ընկերը
* Նիկոլայ Պարֆյոնով – *Վլադիմիր Գեորգիևիչ, ավտոբազայի տնօրեն
* Սվետլանա Բալաշովա – *Վերա Սեմեչկինա, Նադյայի ընկերուհին
* Վլադիմիր Կաշպուր – *Դմիտրի Ալեքսեևիչ Զուև, վարորդ
* Վլադիմիր Կալմիկով – *Նիկոլայ Լագուտին, փականագործ
* Նինա Շատերնիկովա – *Նատալյա Պավլովնա, դասղեկ
* [[Լարիսա Լուժինա]] – *Զինա, դիսպետչեր
* Սավելի Կրամարով – *Իվաշկին, վարորդ
* Իգոր Բեզյաև – *Եգորիչ
* Իգոր Յասուլովիչ – *ակնոցով պարող
* [[Գեորգի Տուսուզով]] – *վկա
* Յակով Լենց – ''վաճառող կրպակում

## Փաստեր
* Ֆիլմի վարձույթ - 19,2 մլն հանդիսատես 
* Կրոշի հետագա արկածների մասին Ռիբակովի սցենարներով նկարահանվել են հեռուստաֆիլմեր՝ «Կրոշի արձակուրդը» (, 1980), «Անհայտ զինվորը» (1984) և «Կիրակի՝ յոթն անց կես» (1988)։ Այդ ֆիլմերում Կրոշի դերը խաղացել է Վասիլի Ֆունտիկովը։ «Լռության րոպե» (1971) ֆիլմում Կրոշի դերը կատարել է Ալեքսանդր Կավալերովը։

## Ծանոթագրություններ

## Արտաքին հղումներ
*  

Կատեգորիա:1960-ականների ռուսերեն ֆիլմեր
Կատեգորիա:1961 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Մանկական ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:Ֆիլմեր դեռահասների համար
Կատեգորիա:1960-ականների խորհրդային ֆիլմեր
Յոթ դայակ

**«Յոթ դայակ»** (), խորհրդային կինոկատակերգություն, որն էկրան է բարձրացել 1962 թվականին։ Ռոլան Բիկովի ռեժիսորական երկրորդ աշխատանքն է, որը, սակայն, թողարկվել է նախքան նրա առաջին ֆիլմը՝ «Կորել է ամառը» ():

## Սյուժե
Ժամագործական գործարաններից մեկում աշխատում է երիտասարդական բրիգադը, որը կոչվում է «ոսկե»։ Ամեն ինչ նրանց հաջողվում է և աշխատանքում, և հասարակական կյանքում։ Բայց տղաներն ուզում են ուրիշ արարք էլ անել։ Նրանց համար այդպիսի սխրանք է դառնում մանկահասակ իրավախախտների համար նախատեսված գաղութից դժվար դեռահաս Աֆանասի Պոլոսուխինին (Սեմյոն Մորոզով)  վերադաստիարակելու փորձը։

Նրան վերցնում են հենց գաղութի մեկուսարանից և խանդավառությամբ սկսում են վերադաստիարակել, սակայն Աֆանասին չի էլ ուզում փոխվել։ Ինչո՞ւ փոխվել, եթե սկսվում է հարմարավետ նոր կյանք, իսկ դաստիարակներն ահավոր դյուրահավատ ու միամիտ են, և նրանց խաբելը շատ հեշտ է (նա նույնիսկ իր խնամակալներին ներկայացնում է որպես «ստիլյագաներ և ձրիակերներ», որպեսզի արդարանա կոմիսիոն խանութի աշխատողի մոտ)։ Սակայն գաղտնին, այնուամենայնիվ, ակնհայտ է դառնում միայն այն ժամանակ, երբ Աֆանասին իսկապես որոշում է փոխվել, սակայն նա մի փոքր ուշացել է, քանի որ հուսահատված տղաները որոշել են ընդունել իրենց ակնհայտ բարոյական պարտությունը և վերադարձնել տղային գաղութ` դատարանի կողմից հետագա նշանակված դաժան պատիժը կրելու համար։

## Դերասաններ
* Սեմյոն Մորոզով – *Աֆանասի Պոլոուխին
* [[Վալենտին Բուրով]] – *Պավել
* Վլադիմիր Իվաշով – *Վիկտոր
* Միքայելա Դրոզդովսկայա – *Մայա
* Տատյանա Նադեժդինա – *Լենա
* Նատալյա Բատիրևա – *Իրա
* Վիկտոր Խոխրյակով – *գաղութի պետ
* Վալենտին Զուբկով – *Գրիգորի Իվանովիչ Վոլոշին, արտադրամասի կուսկազմակերպիչ
* Ալեքսեյ Բախար – *Գորդեև, արտադրամասի պետ
* [[Վերա Մայորովա]] – *Ալլա («Սոնկա-Ոսկեձեռիկ», «Լյուբկա-Ոսկրեոտիկ»)
* Ալեքսեյ Գրիբով – *Լենայի պապը
* Մարիա Կրավչունովսկայա – *Լենայի տատը
* Վլադիմիր Ռաուտբարտ – *դիրիժոր
* [[Զինովի Գերդտ]] – *Շամսկի, Մայայի հայրը
* Վերա Օռլովա – *Շամսկայա, Մայայի մայրը

== Նկարահանող խումբ ==
* Սցենարի հեղինակներ՝ [[Վալերի Ֆրիդ]], [[Յուլի Դունսկի]]
* Ռեժիսոր` [[Ռոլան Բիկով]]
* Ռեժիսորի օգնական` Արկադի Ալեքսեև
* Օպերատոր` [[Պյոտր Սատունովսկի]]
* Կոմպոզիտոր՝ [[Կարեն Խաչատրյան (կոմպոզիտոր)|Կարեն Խաչատրյան]]

== Ծանոթագրություններ ==


== Արտաքին հղումներ ==
* [http://www.kino-teatr.ru/kino/movie/sov/6357/annot/ «Յոթ դայակ» ֆիլմը] *kino-teatr.ru'' կայքում
* 

Կատեգորիա:1960-ականների ռուսերեն ֆիլմեր
Կատեգորիա:1962 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր
Կատեգորիա:Ֆիլմերի երաժշտություն ըստ Կարեն Խաչատրյանի
Թռիչքային օրեր

**«Թռիչքային օրեր»** (), խորհրդային կինոդրամա խորհրդային ՌՕՈՒ օդաչուների մասին։ Պրեմիերան կայացել է 1966 թվականի օգոստոսի 15-ին։

## Սյուժե
Կործանիչ ինքնաթիռի օդաչուն առավել ռոմանտիկն է ռազմական մասնագիտությունների շարքում։ Եվ ամենավտանգավորներից և ծանրներից մեկը։ Այս մասնագիտությունը որոշում է ֆիլմի երիտասարդ հերոսների վարքագիծը և նրանց վերաբերմունքը կյանքի նկատմամբ։

Երեք սպաներ, երեք երիտասարդ լեյտենանտ, երեք ընկերներ ծանր ծառայություն են իրականացնում ավիացիոն գնդերից մեկում։ Ֆիլմում ներկայացվում են նրանց առաջին հաջողություններն ու անհաջողությունները, առաջին կորուստներն ու ձեռքբերումները։

## Դերերում
* Նիկոլայ Օլալին (կինոդեբյուտ) – *Նիկոլայ Բոլդիրև
* Յուրի Կուզմենկով – *Անդրեյ 
* Վլադիմիր Պետչենկո – *Ալեքսեյ
* Նիկոլայ Երյոմենկո – *«բատյա», ավիագնդի հրամանատար
* Ադա (Ալլա) Վոլոշինա – *Ալեքսեյի հարսնացուն
* Նիկոլայ Բարմին – *գեներալ Բարիբին, հրամանատար 
* Վերա Ալենտովա – *Լիդիա Ֆեոդորովնա, ուսուցիչ (լուսագրերում նշված է որպես Վ. Բիկովա)
* [[Բորիս Սավչենկո]] – *օդաչու
* Վերա Բիկովա-Պիժել
* Ֆեոդոր Գլադկով – ''էպիզոդ
* Յուրա Պետրուշև

## Նկարահանող խումբ
* Սցենարիստ` Լեոնիդ Ռիզին
* Բեմադրող ռեժիսորներ՝ Նիկոլայ Լիտուս, Լեոնիդ Ռիզին
* Օպերատոր` Վիտալի Կալաշնիկով
* Կոմպոզիտոր` Եվգենի Զուբցով
* Բեմադրող նկարիչ՝ Վիտալի Շավել
* Ռեժիսոր` Իգոր Վետրով

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1966 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:1966 դրամա ֆիլմեր
Կատեգորիա:1960-ականների խորհրդային ֆիլմեր
Ֆորտունա (ֆիլմ, 1959)

**«Ֆուրտունա»** (, այլ անուն՝ «Փոթորիկ»), խորհրդա-ալբանական համատեղ արտադրության գեղարվեստական ֆիլմ, որը նկարահանել են ռեժիսորներ Յուրի Օզերովը և Քրիստաչ Դամոն 1959 թվականին։ Նկարահանվել է Ֆատմիր Գյատի համանուն ստեղծագործության հիման վրա։

Խորհրդային Միության և Ալբանիայի Ժողովրդական Սոցիալիստական Հանրապետության համատեղ արտադրության առաջին գեղարվեստական լիամետրաժ ֆիլմերից մեկն է, Ալբանիայում հետպատերազմյան շրջանում նկարահանված չորրորդ ֆիլմը։ Նաև վերջին ֆիլմն է, որը նկարահանվել է ԽՍՀՄ կինեմատոգրաֆիստների հետ համագործակցությամբ։

Ֆիլմի պրեմիերան կայացել է Մոսկվայում՝ 1959 թվականի նոյեմբերի 26-ին, Տիրանայում՝ 1959 թվականի նոյեմբերի 28-ին։

## Սյուժե
Ֆիլմը պատմում է Երկրորդ համաշխարհային պատերազմի տարիներին ֆաշիստական զավթիչների դեմ ալբանացի ժողովրդի պայքարի մասին։

Գործողությունները տեղի են ունենում Երկրորդ համաշխարհային պատերազմի ժամանակ։ Վիրավոր պարտիզաններ Զանան (Արիադնա Շենգելայա) և Արբենը (Նաիմ Ֆրաշերի) ընկնում են ոստիկանության ձեռքը։ Այս բարդ պայմաններում երիտասարդների միջև զգացմունքներ են ծնվում։ Վիրավորներին օգնություն են ցուցաբերում երիտասարդ պարտիզանները։ Նրանց դիմակայում է փաստաբան Էշեֆը, որը սերտորեն աշխատում է օկուպանտների հետ։ Արբենը կարողանում է փախչել։ Նա դառնում է գյուղացիական ելույթի կազմակերպիչ և պարտիզանները նրանց հետ միասին հաղթանակ են տանում։ Բայց իտալական ֆաշիստներին փոխարինելու են գալիս գերմանացիները։ Զանգվածային ձերբակալություններ են սկսվում։ Պարտիզանական ջոկատը ստիպված է հեռանալ լեռները։ Զոհվում են Արբենի ընկերները։ Բայց մեծանում է ժողովրդական բանակը, Ալբանիայի վրա բարձրանում է ժողովրդական զայրույթի փոթորիկը։

Ֆիլմը նկարահանվել է Դուրրաս նավահանգստի շրջակայքում և Ռումինիայում։ Ստատիստների դերում հանդես են եկել Ալբանական ազգային բանակի մարտիկները և ԽՍՀՄ Սևծովյան նավատորմի նավաստիները։

## Դերերում
* Նաիմ Ֆրաշերի – *Արբեն,
* [[Արիադնա Շենգելայա]] – *Զանա
* Նիկոլայ Գրիցենկո – *գնդապետ Պերկինս
* Անատոլի Կուզնեցով – *մայոր Անդրեև
* Պետար Գյոկա – *մայոր Անդրեև
* Լազար Ֆիլիպի – *Ռապո
* Վանգել Հեբա – *Դեմիր
* [[Ֆիլիկա Դիմո]] – *Շպրեսա
* Իլիա Շյուտի – ''Աբազ

## Ծանոթագրություններ

## Արտաքին հղումներ
*  

Կատեգորիա:Խորհրդային ֆիլմեր
Կատեգորիա:1959 ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Ռազմաճակատ (ֆիլմ)

**«Ռազմաճակատ»** (), խորհրդային սև-սպիտակ ռազմական գեղարվեստական ֆիլմ, որը Ալեքսանդր Կորնեյչուկի համանուն պիեսի հիման վրա նկարահանել են ռեժիսորներ Վասիլև եղբայրները տարհանման պայմաններում Հայրենական մեծ պատերազմի ժամանակ Գեղարվեստական ֆիլմերի կենտրոնական միացյալ կինոստուդիայում 1943 թվականին։

«Ռազմաճակատ» պիեսը Կորնեյչուկը գրել է Իոսիֆ Ստալինի անձնական ցուցումով և նրա ուղղումով։

Նկարահանումներն իրականացվել են Ալմաթի քաղաքում։ Ֆիլմի պրեմիերան տեղի է ունեցել 1943 թվականի դեկտեմբերի 27-ին։

Ֆիլմը վերականգնվել և վերահնչյունավորվել է 1975 թվականին։

## Սյուժե
Ֆիլմը պատմում է երկու գլխավոր հերոսների՝ Կարմիր բանակի գեներալներ Գորլովի և Օգնյովի՝ հին ու երիտասարդ սերունդների ներկայացուցիչների դիմակայության, ԲԳԿԲ-ի բարձրագույն հրամանատարական պաշտոններում սերնդափոխության անհրաժեշտության մասին։

Ռազմաճակատի հրամանատար Գորլովը քաղաքացիական պատերազմ անցած զորահրամանատար է, որն ի վիճակի չէ ֆաշիստների դեմ պայքարի նոր մեթոդներ կիրառել, ինչը հանգեցնում է մեծ թվով խորհրդային զինվորների ու սպաների մահվան։ Նրան դիմակայում է գեներալ Օգնյովը, որը քաջության, մտքի, ոգու ուժի և ռազմական տոկունության մարմնացում է։

## Դերերում
* Բորիս Ժուկովսկի – *Իվան Գորլով, ռազմաճակատի հրամանատար
* [[Բորիս Բաբոչկին]] – *Օգնյով, բանակի հրամանատար
* Պավել Գերագա – *Կոլոս, կավխմբի հրամանատար
* Բորիս Դմոխովսկի – *Բլագոնրավով, ճակատի շտաբի պետ
* Վասիլի Վանին – *Խրիպուն, ճակատի կապի պետ
* [[Բորիս Չիրկով]] – *Ուդիվիտելնի, ճակատի շտաբի հետախուզության բաժնի պետ
* Լև Սվերդլին – *Գայդար, Ռազմական խորհրդի անդամ
* [[Պավել Վոլկով]] – *Միրոն Գորլով, ավիաբազայի տնօրեն
* Նիկոլայ Կրյուչկով – *Սերգեյ Գորլով, գվարդիայի լեյտենանտ
* Բորիս Բլինով – *Օստապենկո, գվարդիայի սերժանտ
* Մարիա Պաստուխովա – *Մարուսյա, սանիտար
* [[Անատոլի Ալեքսեև]] – *էպիզոդ

## Ծանոթագրություններ

## Արտաքին հղումներ
* Фронт
* Очерк о фильме

Կատեգորիա:1940-ականների ռուսերեն ֆիլմեր
Կատեգորիա:1943 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Կատեգորիա:1943 ԽՍՀՄ-ում
Արա Առաքելյան

**Արա Առաքելյան** (), հայ սաքսոֆոնահար։

## Կենսագրություն
Արա Առաքելյանը ծնվել է 1991 թվականի հուլիսի 2-ին, Երևան քաղաքում։ 6 տարեկանից կրթություն է ստացել Երևանի Սայաթ-Նովայի անվան երաժշտական դպրոցի դաշնամուրի, որից հետո՝ սաքսոֆոնի և կիթառի բաժիններում։

Արա Առաքելյանը 2007 թվականին ընդունվել է Երևանի Կոմիտասի անվան պետական կոնսերվատորիա, այն ավարտելուց հետո սովորել է նույն կոնսերվատորիայի մագիստրատուրայում։

Եղել է Հայաստանի պատանի սաքսոֆոնահարների միության խորհրդի նախագահ, արժանացել է մի շարք հանրապետական և միջազգային մրցույթների և փառատոների դափնեկրի՝ 2005 թվականին տեղի ունեցած «Golden Note» փառատոնը, 2008 թվականին՝ Հայաստանի առաջին սաքսոֆոնահարների մրցույթը, 2009 թվականին տեղի ունեցած Կոմիտասի 100-ամյակին նվիրված «Ռենեսանս» միջազգային մրցույթ-փառատոնը և 2011 թվականին տեղի ունեցած «Ռենեսանս» 3-րդ միջազգային մրցույթ-փառատոնը։

Արա Առաքելյանը համագործակցել է Հայաստանի պետական ջազ նվագախմբի հետ, ելույթներով հանդես է եկել մի շարք ջազային ակումբներում, համերգային ծրագրեր է ունեցել Գերմանիայում, Շվեդիայում, Վրաստանում, Եգիպտոսում և այլ երկրներում, նա ներկայացրել է Հայաստանը 2011 թվականին «Կովկաս Ջազ» փառատոնում, Եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մենակատար։

Արա Առաքելյանը 2012 թվականին Երևանի Կամերային երաժշտության տանը ելույթ է ունեցել լարային նվագախմբի հետ։ Թողարկել է 3 տեսասկավառակ։ 2013 թվականից որպես առաջին սաքսոֆոնահար աշխատանքի է անցել Կանադայի Տորոնտո քաղաքի «Sheraton Cadwell» ջազ նվագախմբում։

## Ծանոթագրություններ

## Արտաքին հղումներ
*Arik Arakelyan - Bongo & B Entertainment (Saxophonist)
*Music Video

Կատեգորիա:Հայ սաքսոֆոնահարներ
Վաչե Սաֆարյան

**Վաչե Հմայակի Սաֆարյան** (), հայ բանասեր, գրականագետ։

## Կենսագրություն
Վաչե Սաֆարյանը ծնվել է 1930 թվականի փետրվարի 7-ին, Արարատի մարզի Վերին Արտաշատ գյուղում։ Բարձրագույ կրթություն ստացել է Երևանի գեղարվեստա-թատերական ինստիտուտում, որից հետո ուսումը շարուակել է Երևանի պետական համալսարանում և 1958 թվականին ավարտել այն։ Որպես գիտաշխատող 1958-1989 թվականներին աշխատել է ՀՀ ԳԱ Մ. Աբեղյանի անվան գրականության ինստիտուտում, 1989-1993 թվականներին եղել է Ուսուցիչների կատարելագործման հանրապետական ԳՀԻ ավագ դասախոս, իսկ 1993-1997 թվականներին՝ ՀՀ ԳԱԱ հնագիտության և ազգագրության ինստիտուտի ավագ գիտաշխատող։

Բանասիրական գիտությունների թեկնածուի գիտական աստիճանը ստացել է 1968 թվականին։ 1979 թվականից Վաչե Սաֆարյանը Հայաստանի գրողների միության անդամ է եղել։
Մահացել է 2019 թվականի մայիսի 25-ին։
 1972 թվականին հեղինակել է «Մկրտիչ Պեշիկթաշլյան. կյանքը և ստեղծագործությունը», 1980 թվականին՝ «Նաիրի Զարյան. Կյանքը և ստեղծագործությունը», 1987 թվականին՝ «Հայ սովետական պոեզիայի պատմություն։ 1920-1970 թթ.», իսկ 1999 թվականին՝ «Ազատն Մինասը», (զրույցներ, հուշեր նկարիչ Մինաս Ավետիսյանի մասին) և այլ գրքեր։

## Ծանոթագրություններ

## Արտաքին հղումներ
*ՀՀ Գիտությունների ազգային ակադեմիայի Հիմնարար գիտական գրադարան

Կատեգորիա:Հայ բանասերներ
Կատեգորիա:Հայ գրականագետներ
Կատեգորիա:Վերին Արտաշատ գյուղում ծնվածներ
Նարինե Սարվազյան

**Նարինե Արմենի Սարվազյան** (), հայազգի բժիշկ, հյուվածքաբան, սրտանոթային ֆիզիոլոգիայի պրոֆեսոր, Ջորջ Վաշինգտոն համալսարանի (ԱՄՆ) բժշկական ֆակուլտետի պրոֆեսոր։

## Կենսագրություն
Նարինե Սարվազյանը ծնվել է Երևանում, Արմեն և Տատյանա (Թոփչյան) Սարվազյանների դուստրն է։ 1992 թվականին տեղափոխվել է ԱՄՆ։

Նրա անունն ընդգրկվել է ականավոր կենսաֆիզիկոսների, մանկավարժների ցուցակում։ Արժանացել է մի շարք հեղինակավոր մրցանակների։

Ամուսնացել է 1982 թվականի մայիսի 28-ին, դոկտոր Արթուր Պետրոսյանի հետ։

### Կրթություն
*Ֆիզիկայի գիտությունների բակալավր, Մոսկվայի պետական համալսարան, 1983,
*Կենսաֆիզիկայի գիտությունների մագիստրոս, Մոսկվայի պետական համալսարան, 1986,
*Կենսաֆիզիկայի փիլիսոփայության դոկտոր, Երևան, 1991։

## Պարգևներ
* Երախտագիտության մեդալ, 2023։

## Ծանոթագրություններ

## Արտաքին հղումներ
*Dr. Narine Sarvazyan Joins AUA

Կատեգորիա:Ամերիկահայ բժիշկներ
Կատեգորիա:Երախտագիտության մեդալակիրներ
Տիգրան Սարգսյան (բալետի արտիստ)

**Տիգրան Սարգսյան** (), բալետի արտիստ։

## Կենսագրություն
Տիգրան Սարգսյանը ծնվել է 1994 թվականի հուլիսի 3-ին, Երևան քաղաքում։ 2001-2004 թվականներին սովորել է Երևանի Ալեքսանդր Գրիբոյեդովի անվան թիվ 41 միջնակարգ դպրոցում։ Մասնագիտական կրթությունը ստացել է 2004-2010 թվականներին՝ Երևանի պարարվեստի պետական ուսումնարանի բալետի բաժնում՝ Հովհաննես Դիվանյանի դասարանում։

2011-2014 թվականներին ուսումը շարունակել է Ցյուրիխի Պարի ակադեմիայում` Օլիվեր Մատցի դասարանում։ 2014 թվականից աշխատանքի է անցել Գերմանական Դորտմունդ Բալետում։ Ուսումնառության ընթացքում Տիգրան Սարգսյանը մասնակցել է մշակույթի ոլորտի միջոցառումների և միջազգային մրցույթների, արժանացել է մրցանակների և պատվոգրերի։ 2010 թվականին հայաստանում մասնակցել է ԱՊՀ երկրների բաց երիտասարդական Դելփյան խաղերին, իսկ 2013 թվականին՝ Շվեյցարիայի «Prix De Lausanne», որտեղ Սան Ֆրանցիսկոյի պարի ակադեմիայում երկու ամսվա ուսուցման մրցանակի է արժանացել։ Տիգրան Սարգսյանը հանդես է եկել Ալբերտի, Կոլենի, Զիգֆրիդի, Ծովահենի, Բազիլի վարիացիաներով։ Նա աշխատել է տարբեր հայտնի խորեոգրաֆների հետ և կատարել մի շարք բեմադրություննե՝ Գ.Մոնտերոի «Օթելոյի մենախոսությունը», Ու.Ֆորսայթի «In the middle», Մ.Մռազեվսկու, Յ.Հեկմանի, Ա.Կունզի, Օ.Մատցի, Ժ.Գիեմ Բարտի և այլն։
Տիգրան Սարգսյանը ելույթներ է ունեցել Եվրոպայում և ԱՄՆ-ում։

## Ծանոթագրություններ

## Արտաքին հղումներ
*Tigran Sargsyan
*Meet Tigran Sargsyan: Dancer
Նազիկ Բաղդասարյան

**Նազիկ Բաղդասարյան** (), դերասանուհի։

## Կենսագրություն
Նազիկ Բաղդասարյանը ծնվել է 1988 թվականի հուլիսի 3-ին, Երևան քաղաքում։ Նրա քույրը պարուհի Աննա Քալաշյանն է, ամուսինը՝ դերասան Արթուր Գեղամյանը։

Միջնակարգ կրթությունը ստացել է 2005 թվականին՝ Երևանի Նիկոլ Աղբալյանի անվան թիվ 19 միջնակարգ դպրոցում։ 2006-2010 թվականներին կրթությունը շարունակել է  Երևանի թատրոնի և կինոյի պետական ինստիտուտի դերասանական ֆակուլտետում` Տիգրան Գևորգյանի արվեստանոցում։
2010 թվականից որպես դերասանուհի աշխատանքի է անցել  Երևանի Պատանի հանդիսատեսի պետական թատրոնում։ Նկարահանվել է ֆիլմերում, գովազդային հոլովակներում, ելույթ է ունեցել ներկայացումներում։

## Դերեր
* Լև Տոլստոյի «Ոսկե բանալին»
*Բենեդետտիի «Ես քեզ այլևս չեմ ճանաչում»
*Ժան Պոլ Սարտր «Ճանճերը»
*Ա.Շահբազյանի «Չնչիկ»
*Վ.Ստեփանյանի «Հանճարի անճարակները» (Աղջիկ)
*Հ.Թումանյանի «Տերն ու ծառան» (Մրգավաճառ)
*«Բրեմենյան երաժիշտները» (Կատու)
*Ա.Տոլստոյի «Ոսկե բանալի» (Պիերո)
*Ֆ.Սագանի «Բարև թախիծ» (Սեսիլ)
*Ռ.Կալինսկու «Հրեշը լուսնի վրա» (Սեդա)

## Ծանոթագրություններ

## Արտաքին հղումներ
*Նազիկ Բաղդասարյան. «Արձագանքներից շատ էինք վախենում»
*Հոգեբանական ստուգարք. Նազիկ Բաղդասարյան
*«22-ից հետո չեմ հաշվում՝ քանի տարեկան եմ, որովհետև ես այդ տարիքում էլ մնացել եմ»․ Նազիկ Բաղդասարյանը նշում է ծննդյան օրը
Յանա Դանիելյան

**Յանա Դանիելյան** (), հայ երաժիշտ, հաղորդավար։

## Կենսագրություն
Յանա Դանիելյանը ծնվել է 1988 թվականի հուլիսի 3-ին, Երևան քաղաքում։ Ամուսինը հաղորդավար Սուրեն Փահլևանյանն է։

Մասնագիտական կրթությունը ստացել է 2005 թվականին՝ Երևանի Պյոտր Չայկովսկու անվան երաժշտական դպրոցում։ Հետագայում ուսումը շարունակել է Երևանի Կոմիտասի անվան պետական կոնսերվատորիայի դաշնամուրային բաժինում, որն ավարտել է 2011 թվականին։ Ստացել է դաշնակահարուհու որակավորումը։

2007-2010 թվականներին որպես հաղորդավարուհի աշխատել է «Դար 21» հեռուստաընկերությունում, վարել է «Իմիջ կոդ» հաղորդումը։

2010-2011 թվականներին Հայկական երկրորդ հեռուստաալիքում եղել է «Ինչ եփել այսօր» հաղորդման հաղորդավարուհին։ Հայաստանի հանրային հեռուստաընկերությունում  աշխատել է 2011 թվականից։ Նույն հեռուստաընկերությունում նկարահանվել է «Աննա» հեռուստասերիալում։

Յանա Դանիելյանը 2012 թվականից վարել է «Առավոտ լուսո» հաղորդումը։

## Ծանոթագրություններ

## Արտաքին հղումներ
*Յանա Դանիելյան` ընտանիքի, ներելու, պլաստիկ վիրահատությունների և կյանքի մասին
*Յանա Դանիելյան
*Ասում էին, թե ես և Սուրենը բաժանվել ենք. Յանա Դանիելյան
*Յանա Դանիելյան. «Ամուսնալուծության մասին չենք մտածում»
*Իմ կատարած սխալներից շատ բան եմ սովորում. Յանա Դանիելյան
*Հայտնիների ամառային զգեստապահարանը. Յանա Դանիելյան

Կատեգորիա:Հայ դաշնակահարուհիներ
Կատեգորիա:Հայ հաղորդավարներ
Կատեգորիա:Հայ երաժիշտներ
Ազգային միացյալ նախաձեռնություն (Հայաստան)

**Ազգային միացյալ նախաձեռնություն**, հայկական քաղաքական կուսակցություն։ Կուսակցությունը ստեղծվել է 2021 թվականի ապրիլի 27-ին և գլխավորում է Շանթ Հարությունյանը։

## Պատմություն
Կուսակցությունը հիմնադրվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որեւէ քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։ Կուսակցությունը հաստատել է, որ 2021 թվականին մասնակցելու է Հայաստանի խորհրդարանական ընտրություններին, սակայն, ի վերջո, չի կարողացել գրանցվել։

## Գաղափարախոսություն
Կուսակցությունը հիմնված է Գարեգին Նժդեհի ցեղակրոնության և տարոնականության գաղափարախոսությունների վրա, ինչպես նաև իր առանցքային գաղափարներից է համարում դեռև 2013 թվականին Շանթ Հարությունյանի կողմից հռչակված արժեքների հեղափոխություն կատարելու անհրաժեշտությունը։ Կուսակցությունը մեծ կարևորություն է տալիս նաև 1921 թվականին կնքված Մոսկվայի և Կարսի պայմանագրերի վերաբերյալ գնահատական տալու անհրաժեշտությանը։ Կուսակցությունը գտնում է, որ Փաշինյանը կատարել է պետական դավաճանություն, իսկ Քոչարյանին աջակցում է Ռուսաստանը, թեև շեշտում է, որ չկա դավաճանությունից ավելի վեր մարդկային արատ։ Մեղադրում Է Ռուսաստանին և Թուրքիային 2020 թվականի Արցախյան պատերազմի սանձազերծման մեջ։ Շանթ Հարությունյանը նաև քննադատում է նախկին նախագահ Սերժ Սարգսյանին։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Ազգային միացյալ նախաձեռնությունը Facebook-ում

Կատեգորիա:Հայաստանի կուսակցություններ
Սերգեյ Բելով

**Սերգեյ Ալեքսանդրովիչ Բելով** (, ), խորհրդային բասկետբոլիստ, մարզիչ, 1972 թվականի օլիմպիական չեմպիոն, աշխարհի կրկնակի չեմպիոն (1967 և 1974), 20-րդ դարի ամենահայտնի խորհրդային և եվրոպական բասկետբոլ խաղացողներից մեկը, ԽՍՀՄ սպորտի վաստակավոր վարպետ (1969), ԽՍՀՄ վաստակավոր մարզիչ, Ռուսաստանի վաստակավոր մարզիչ (1994), Ռուսաստանի Դաշնության ֆիզիկական կուլտուրայի վաստակավոր գործիչ, Բասկետբոլի փառքի սրահի անդամ։

## Կենսագրություն
Սերգեյ Բելովը ծնվել է 1944 թվականի հունվարի 23-ին Նաշչեկովո գյուղում (այժմ՝ Տոմսկի մարզ) Ալեքսանդր Ալեքսանդրովիչի (1906-1973) և Վալերիա Իպոլիտովնայի (1909-1998) ընտանիքում։

##### Ընտանիք
Սերգեյ Ալեքսանդրովիչ Բելովի հայրը ծնվել է 1906 թվականին, մայրը՝ 1909 թվականին, երկուսն էլ շատ շուտ կորցրել են ծնողներին։ Հայրն ավարտել է Լենինգրադի անտառտնտեսության ակադեմիան` անտառային տնտեսության ճարտարագետի որակավորում ստանալով։ Մայրը Լենինգրադի պետական համալսարանի մանկավարժական ֆակուլտետի շրջանավարտ էր՝ կենսաբանություն մասնագիտությամբ։ Ընտանիքում կար երկու դուստր, որոնք մահացել են Լենինգրադի առաջին շրջափակման ձմռանը, ինչպես նաև որդի՝ Ալեքսանդր։ Պատերազմից առաջ Սերգեյի հայրը դահուկավազքիմ Լենինգրադի չեմպիոն էր։

### Կրթություն
Ավարտել է МОГИФК–ը «մարզիչ-ուսուցիչ» մասնագիտությամբ (1977)։

## Ծանոթագրություններ

Կատեգորիա:Մարզիկներ այբբենական կարգով
Տիգրան Հարությունյան (շախմատիստ)

**Տիգրան Կարենի Հարությունյան** (), հայ շախմատիստ, գրոսմայստեր (2019)։

## Կենսագրություն
Տիգրան Հարությունյանը ծնվել է 1997 թվականի հունվարի 15-ին։

Մինչև 14 տարեկանների Հայաստանի կրկնակի չեմպիոն է (2010, 2011)։ Ընդհանուր առմամբ Տիգրանն ութ անգամ դարձել է Հայաստանի տարբեր տարիքային խմբերի չեմպիոն (2006, 2008, 2009, 2010, 2011, 2012, 2013, 2015)։

2011 թվականին Հայաստանի պատանեկան հավաքականի կազմում դարձել է մինչև 16 տարեկանների համաշխարհային օլիմպիադայի փոխչեմպիոն։ Նույն թվականին հավաքականի կազմում նա հաղթել է Դվորկովիչի գավաթի խաղարկությունում։ Այստեղ երրորդ տախտակի վրա Տիգրանը նվաճել է 3-րդ մրցանակը։

2012 թվականին Տիգրան Հարությունյանը դարձել է աշխարհի ու Եվրոպայի մինչև 16 տարեկանների առաջնության 4-րդ մրցանակակիր։ Հաջորդ տարի նույն տարիքային խմբի Եվրոպայի առաջնությունում զբաղեցրել է 5-րդ հորիզոնականը։

Մինչև 18 տարեկանների 2014 թվականի Եվրոպայի պատանիների առաջնությունում Տիգրանը զբաղեցրել է 5-րդ, իսկ աշխարհի առաջնությունում՝ 6-րդ հորիզոնականները։ Նույն թվականին նա դարձել է Կարեն Ասրյանի միջազգային հուշամրցաշարի երրորդ մրցանակակիր և «Աշխարհի պատանի աստղեր» միջազգային մրցաշարի հաղթող։

2015 և 2019 թվականների Նոնա Գափրինդաշվիլու գավաթի (Վրաստան) հաղթողն է։

2019 թվականի Եվրոպայի համալսարանների թիմային առաջնությունում, Հայաստանի պետական տնտեսագիտական համալսարանի թիմի կազմում, դարձել է արծաթե մեդալակիր, իսկ անհատական պայքարում նվաճել է ոսկե մեդալը։

2020 թվականին Տիգրան Հարությունյանը դարձել է «Աերոֆլոտ օփեն» միջազգային մրցաշարի (Մոսկվա) Բ խմբի պայքարի հաղթող։

2021 թվականին Տիգրանը դարձել է Կիրիշիում անցկացված «Աշխարհի պատանի աստղեր» մրցաշարի հաղթող։

## Միջազգային կոչումներ
2012 թվականին դարձել է ՖԻԴԵ-ի վարպետ, 2014-ին՝ միջազգային վարպետ, իսկ 2019 թվականի մարտի 4-6-ին Աստանայում կայացած ՖԻԴԵ-ի կոնգրեսում նրան շնորհվել է գրոսմայստերի կոչում։

## Վարկանիշի փոփոխություն

## Ծանոթագրություններ

## Արտաքին հղումներ
* Տիգրան Հարությունյանի անձնական քարտը ՖԻԴԵ-ի կայքում

Կատեգորիա:Հայ գրոսմայստերներ
Մեղվապահության թանգարան

**Մեղվապահության թանգարան** (), ամբողջական անունը` **Ռիշարդ Կոստեցկու անվան մեղվապահության թանգարան** (), թանգարան է բաց երկնքի տակ, որը գտնվում է Լեհաստանում, Մեծ լեհական վոևոդության Սվաժենձ քաղաքում։ Թանգարանը Շրենյավա գյուղում գտնվող Գյուղատնտեսության և սննդի արտադրության ազգային թանգարանի մասնաճյուղն է։ Թանգարանը գտնվում է Սվաժենձի արևմտյան մասում, Պոզնանսկայա 35 հասցեում, համար 92 ճանապարհի և համար 3 երկաթուղային ճանապարհի միջև։ Թանգարանը ներկայացնում է ցուցանմուշներ կապված մեղվապահության, փչակային մեղվապահության և շերամապահության պատմության հետ։ Թանգարանը այգու և վերականգնված առանձնատան հետ համարվում է Մեծ լեհական վոևոդության մշակութային հուշարձան։

## Պատմություն
Թանգարանը հիմնադրվել է 1963 թվականին, Պետական անասնաբուժական ինստիտուտի մեղուների հիվանդությունների ֆակուլտետի կողմից, Երկրորդ համաշխարհային պատերազմի ժամանակ ավերված առանձնատանը, որը գտնվում էր Նովա Վես քաղաքային շրջանի տարածքի զբոսայգում։ Թանգարանի հիմնադրման մեջ կարևոր դեր է ունեցել պրոֆեսոր Ռիշարդ Կոստեցկին։ Թանգարանի ստեղծմանը մասնակցել են Մեղուների հիվանդությունների բաժնի ֆակուլտետի ղեկավար Ստանիսլավ Կիրկորովը և պրոֆեսոր Մարիան Էլինսկին։

1966 թվականի հունվարին թանգարանը մտել է Շրենյավայի Գյուղատնտեսության և սննդի արդյունաբերության ազգային թանգարանի կազմի մեջ։ 2002 թվականին թանգարանն անվանակոչվել է Ռիշարդ Կոստեցկու անունով։

1987 թվականի մարտի 30-ին թանգարանի շենքը, վերանորոգված առանձնատունը և զբոսայգին ընդգրկվել են Մեծ լեհական վոևոդության հուշարձանների ռեեստրի կազմի մեջ։

## Թանգարանի գործունեություն
Թանգարանի տարածքում ներկայացվել է 230 օրինակ փեթակների հավաքածու, որոնք ցուցադրում են մեղապահության պատմությունը Լեհաստանում։ Ցուցաանմուշների մեջ առանձնացվում են հատուկ ձևավորված և տարբեր նյութերից պատրաստված փեթակներ, որոնք իրենցից ներկայացնում են ժողովրդական արվեստ։ Ամենահին փեթակը թվագրվում է 1474 թվականին։ Որոշ փեթակներում ապրում են մեղուներ։

1999 թվականին թանգարանի շենքում բացվել է ցուցահանդես, որը ներկայացրել է ցուցանմուշներ միջատների օգտակարության մասին, մեղվապահության և շերամապահության առարկաներ։ Դրանից հետո շենքի տարածքում տնկվել են մեղրատու բույսեր։

## Պատկերասրահ

Պատկեր:Ul figuralny Łowiczanka.jpg|Կերպարային փչակ
Պատկեր: Skansen Pszczelarski Swarzędz.jpg |Կերպարային փչակներ
Պատկեր: Skansen Pszczelarski Swarzędz (1).jpg |Կերպարային փչակ


## Ծանոթագրություններ

## Գրականություն
* Muzea Wielkopolski. Poznań: Kwartet, 2004, s. 217—218. ISBN 83-917016-5-4.
* Marian Jeliński. Skansen pszczelarski w Swarzędzu. «Acta Scansenologica». T. 1, s. 244—246, 1980. Sanok: KAW na zlecenie Muzeum Budownictwa Ludowego w Sanoku.
* Województwa wielkopolskie i lubuskie. Warszawa: Demart, 2009, s. 85, seria: Polska niezwykła. ISBN 978-83-7427-475-3.

## Արտաքին հղումներ
* Թանգարանի պաշտոնական կայքը 

Կատեգորիա:Լեհաստանի թանգարաններ
Կատեգորիա:Մեղվաբուծություն
Կատեգորիա:Թանգարաններ բաց երկնքի տակ
Կատեգորիա:1963 հիմնադրված թանգարաններ
Կատեգորիա:1963 հիմնադրումներ Լեհաստանում
Դիվերսիֆիկացիա

**Դիվերսիֆիկացիա**, **զանազանակերպում** կամ **բազմազանեցում** ( «փոփոխություն, բազմազանություն» от  - «տարբեր» +  - «անել»), ռիսկի կառավարման նպատակով կապիտալի բաշխում, սնանկացումից ապահովագրվելու ռազմավարություն, մենեջմենթ՝ թողարկվող արտադրանքի տեսականու ընդարձակման և շուկայի բազմազանության ճանապարհով արտադրության արդյունավետության բարձրացում։

## Նպատակ
Դիվերսիֆիկացումը տարբեր ներդրումների մեջ պորտֆոլիոյի ռեսուրսների կամ կապիտալի բաշխելու մեթոդ է։ Դիվերսիֆիկացման վերջնական նպատակը ներդրումային պորտֆելիոյի փոփոխականության նվազեցումն է՝ ակտիվների մի դասի վնասները մեկ այլ ակտիվների դասի շահույթներով փոխհատուցելով։

## Բազմազանեցում

Դիվերսիֆիկացիան կարելի է բնորոշել հետևյալ ասացվածքով․

Այսինքն, եթե զամբյուղն ընկնի, բոլոր ձվերը կկոտրվեն, իսկ տարբեր զամբյուղներում դնելու դեպքում փոքրանում է բոլոր ձվերը կորցնելու ռիսկը, թեև առնվազն մեկ ձու կորցնելու հավանականությունն ավելի մեծ է։

## Կապիտալի բաշխում
Ֆինանսական առումով դիվերսիֆիկացիա է մի քանի տեսակի արժեթղթերում ներդրումներ անելը։ Ռիսկային է միայն մեկ տեսակի արժեթուղթ ունենալը, քանի որ բացառված չէ, որ մեկ տարվա ընթացքում արժեթղթի գինը զգալի անկում ապրի։ Սակայն քիչ է հավանական, որ մի քանի տարբեր արժեթղթեր միաժամանակ անկում կապրեն, հատկապես եթե պատահականորեն են ընտրված։

Դիվերսիֆիկացիայի սկզբունքը կիրառություն ունի բոլոր ֆինանսական բնագավառում։ Ինչպես հայտնի է բանկերը վարկավորում են տնտեսության ոչ թե մեկ, այլ տարբեր ճյուղեր, իսկ ավանդատուներն ամբողջ գումարը մեկ բանկի փոխարեն բաշխում են մի քանիսում։

## Ռազմավարություն
Գոյություն ունեն դիվերսիֆիկացիան ընտրելու տարբեր ռազմավարություններ, բայց ընդհանուր առմամբ դրանք ներդրումներ են ակտիվների մի շարք դասերում։ Ակտիվների դասը ոչ այլ ինչ է, քան ներդրումների խումբ՝ նմանատիպ ռիսկի և շահութաբերության հատկանիշներով։

Օրինակ՝ բաժնետոմսերն ակտիվների դաս են, ինչպես պարտատոմսերը։ Բաժնետոմսերը հետագայում կարելի է բաժանել խոշոր կապիտալի և փոքր կապիտալի բաժնետոմսերի ակտիվների դասերի, մինչդեռ պարտատոմսերը կարող են բաժանվել ակտիվների դասերի՝ ներդրումային մակարդակի պարտատոմսերի և անպիտան պարտատոմսերի։

## Ծանոթագրություններ

## Արտաքին հղումներ
* Macro-Investment Analysis, Prof.՝ William F. Sharpe, Stanford University
* An Introduction to Investment Theory, Prof. William N. Goetzmann,

Կատեգորիա:Ակտիվների կառավարում
Կատեգորիա:Ապահովագրություն
Կատեգորիա:Բանկային գործ
Կատեգորիա:Բիզնես
Կատեգորիա:Լոգիստիկա
Կատեգորիա:Մարքեթինգ
Կատեգորիա:Ներդրումներ
Կատեգորիա:Ռազմավարական մենեջմենթ
Կատեգորիա:Ռիսկերի կառավարում
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Տնտեսություն
Կատեգորիա:Ֆինանսներ
Աննա Քալաշյան

**Աննա Քալաշյան** (), հայ պարուհի։

## Կենսագրություն
Աննա Քալաշյանը ծնվել է 1994 թվականի օգոստոսի 6-ին, Երևանում։ Աննա Քալաշյանի քույրը  դերասանուհի Նազիկ Բաղդասարյանն է,  ամուսինը՝ պարող, պարուսույց Ասատուր Քալաշյանը։

2000-2004 թվականներին Աննա Քալաշյանը սովորել է «Երևան» ստուդիայում, 2001-2009 թվականներին՝ Երևանի Նիկոլ Աղբալյանի անվան թիվ 19 միջնակարգ դպրոցում, 2009-2013 թվականներին՝ Երևանի պետական հումանիտար տեխնիկական քոլեջում։ Քոլեջն  ավարտելուց հետո ստացել է հագուստի մոդելավորողի մասնագիտի որակավորում։ 2003-2008 թվականներին ուսումը շարունակել է  «Բարեկամություն» պարի պետական համույթին կից ստուդիայում։ Որպես պարուհի 2008-2009 թվականներին հանդես է եկել «Բարեկամություն» պարի պետական անսամբլում, 2009 թվականից եղել է  նույն  անսամբլի մենապարուհի։

2018 թվականին Աննա Քալաշյանն ավարտել է Երևանի թատրոնի և կինոյի պետական ինստիտուտի պարարվեստի ռեժիսուրայի բաժինը։ 2010-2015 թվականներին որպես փորձավար և մենապարուհի եղել է «Ինտեր Դանս» պարային համույթում։ 2014 թվականից «Քալաշյան» պարային դպրոցի գլխավոր փորձավարուհի է։

Աննա Քալաշյանը  2011 թվականներին արժանացել է Հայաստանի մշակույթի նախարարության պատվոգրի։

## Բեմադրություններ
*«Ճանապարհ»
*«Սիրեցի, յարիս տարան»
*«Նոկտյուրն»
*«Սուսերով պար»
*«Հերոսական բալլադ»
*«Արա Գեղեցիկ և Շամիրամ» (Շամիրամ)
*«Մաուգլի» (Եղնիկ)
*«Իսպանական»
*«Լա Բոհեմ»
*«Միստեր և Միսիս Սմիթ»
*«Հանդիպում»
*«Հիվանդասենյակ N»

## Ծանոթագրություններ

## Արտաքին հղումներ
*«Անտունի». «Քալաշյան» պարարվեստի դպրոցը պատերազմի մասին տեսահոլովակ է պատրաստել (Տեսանյութ)
*#annahaykovna Instagram Posts
*Պրեմիերա՝ «Անտունի». ներկայացնում է «Քալաշյան» պարարվեստի դպրոցը (տեսանյութ)

Կատեգորիա:Հայ պարուհիներ
Electric (երգ, Քեթի Փերրի)

**«Electric»**, ամերիկացի երգչուհի Քեթի Փերիի երգը, որը դարձել է Pokemon 25-ի սաունդթրեք-ալբոմի սինգլ։ Երգը թողարկվել է 2021 թվականի մայիսի 14-ին Capitol Records լեյբլում։

## Նախապատմություն
2021 թվականի հունվարի 13-ին հայտարարվել է, որ ճապոնական «Պոկեմոն» մեդիաֆրանշիզայի քսանհինգամյակի տոնակատարությունը կսկսվի Քեթի Փերիի հետ երաժշտական համագործակցությունից։ Քեթի Փերին իրեն անվանել է «Պոկեմոնի» մեծ երկրպագու»։ 2021 թվականի մայիսի 10-ին երգչուհին պաշտոնապես հայտարարել է սինգլի անվանումը և նրա թողարկման ամսաթիվը սոցիալական ցանցերի իր էջերի միջոցով։ Երգը դարձել է «Pokemon 25: The Album» ալբոմի սինգլը, որի թողարկումը նախատեսվել է 2021 թվականի աշնանը։

## Երաժշտական տեսահոլովակ
Երգի երաժշտական տեսահոլովակը թողարկվել է մայիսի 14-ին՝ երգի հետ նույն օրը։ Այն նկարահանվել է մեքսիկացի ռեժիսոր Կառլոս Լոպես Էստրադայի կողմից։

Երաժշտական տեսահոլովակում դեռահաս Քեթի Փերիի դերը խաղացել է սկսնակ մոդել Մեյլի Ասպեն Կապուտոն։

## Արձագանքներ
Vulture-ից Հալլե Կիֆերն ասել է, որ երգը գնում է «Roar»-ի և «Firework»-ի լավ տրորված հետքերով»՝ դրանք երեքն էլ նկարագրելով  որպես «ոգեշնչող փոփ բալլադներ»։

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:Քեթի Փերրիի սինգլներ
Հարևանիդ կինը

**Հարևանիդ կինը**, 2013 թվականի հարավկորեական հռւստասերիալ։ Խաղում են Յում Ջունան, Ջոն Ջուն Հոն, Շին Ուն Կյոնը և Քիմ Յու Սոկը։ Հեռարձակվել է JTBC ալիքով 2013 թվականի հոկտեմբերի 14 - դեկտեմբերի 24-ը։

## Սյուժե
Այն պատմություն է երկու 40-ամյա զույգերի մասին, որոնք ապրում են նույն շենքում։

## Դերերում
### Հիմնական
* Յում Ջունա — Չե Սոն Հա
* Ջոն Ջուն Հո — Մին Սան Շիկ
* Շին Ուն Կյոն — Հոն Կյոն Ջու
* Քիմ Յու Սոկ — Ան Սան Գյու

### Կողմնակի
* Ջուն Հան Յոն՝ փոխնախագահ
* Կիմ Բու Սանը՝ որպես Գուկ Յունջա
* Լի Սեչան
* Յուն Ջիմինը՝ որպես Քիմ Ջիյոն
* Յան Ջին Վուն՝ որպես տնօրեն Ջունը
* Մուն Բո Րյանը՝ որպես Ունչե
* Յում Դոն Հունը՝ որպես Յան Սանմուն
* Լի Բյոն Ջունը՝ որպես տնօրեն Բուն
* Սո Յի Սոկը՝ որպես Հա Սունինը
* Իմ Շի Ունը՝ որպես Մին Կյոնը
* Իմ Ջե Նոն՝ որպես Մին Սոկը
* Լի Հաննան՝ որպես Ունմին
* Քիմ Սուն Յոնը՝ որպես Մին Ուն Կյոնը
* Յուն Հոնբինը՝ որպես Թեհոն
* Քիմ Յոն Հեն՝ որպես բժիշկ Յունը
* Ջոն Ջինվուն՝ որպես Մին Շիկը

## Բնօրինակ սաունդթրեքներ
### Մաս 1

### Մաս 2

### Մաս 3

### Մաս 4

## Լսարան
Այս աղյուսակում կապույտ համարները ներկայացնում են ամենացածր վարկանիշները, իսկ կարմիր համարները՝ ամենաբարձր վարկանիշները։

* 

## Ծանոթագրություններ

## Արտաքին հղումներ
*  
* 

Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Ասատուր Քալաշյան

**Ասատուր Քալաշյան** (), հայ բեմադրիչ, պարուսույց։

## Կենսագրություն
Ասատուր Քալաշյանը ծնվել է 1991 թվականի օգոստոսի 2-ին, Երևանում քաղաքում։ Ամուսնացել է  պարուհի, պարուսույց Աննա Քալաշյանի հետ։

Միջնակարգ կրթությունը ստացել է  1998-2006 թվականներին՝ Երևանի Համբարձում Գալստյանի անվան թիվ 83 միջնակարգ դպրոցում։ 2006-2010 թվականներին ուսումը շարունակել է  Երևանի պետական տեխնոլոգիական քոլեջում։ 1995-2005 թվականներին զուգահեռ սովորել է Երևանի Հովսեփ Շամամյանի անվան «Բարեկամություն» համույթում։ Որպես պարուսույց 2006-2011 թվականներին դասավանդել է նույն համույթում։ 2000-2005 թվականներին սովորել է Հայաստանի Պարի պետական անսամբլին կից ստուդիայում, իսկ 2004-2008 թվականներին՝ ավարտել է «Բարեկամություն» պետական համույթին կից ստուդիան։

2010 թվականից ուսումը շարունակել է Երևանի թատրոնի և կինոյի պետական ինստիտուտի պարային ռեժիսուրա բաժնում։ Որպես պարուսույց 2011-2015 թվականներին աշխատել է Հովսեփ Շամամյանի անվան «Բարեկամություն» համույթում, որպես պարող 2007-2008 թվականներին հանդես է եկել «Բարեկամություն» պետական անսամբլում, իսկ 2010-2012 թվականներին՝ «Խորեոգրաֆիայի» պետական թատրոնում՝ որպես բալետմայստեր և «Մաուգլի» մյուզիքլի պարերի բեմադրիչ։

2007 թվականներին Արամ Մանուկյանի և Կարեն Խաչատրյանի հետ հիմնադրել է «Ինտեր Դանս» պարային համույթը, որի  գեղարվեստական ղեկավարը հանդիսացել է նա։ 2014 թվականին հիմնել է «Քալաշյան» պարային դպրոցը և եղել դպրոցի գեղարվեստական ղեկավարը։ Հեղինակել է  մի շարք պարային բեմադրություններ՝ «Սարաբանդա», «Մաուգլի», «Հիվանդասենյակ», «Լա Բոհեմ», «Քո սիրտը», հրեական, իսպանական, հունական, վրացական, մեքսիկական պարային համարներ և այլն։

## Ծանոթագրություններ

## Արտաքին հղումներ
*Ասատուր Քալաշյան Կազմակերպության Էջերը 
*Քալաշյան պարային դպրոցը հիացրեց հանդիսատեսին
*Քալաշյան» պարարվեստի դպրոցը «Անտունի» անդրանիկ հոլովակը նվիրել է հայ զինվորներին
*Kalashyan dancing school - official
*ԿԱՅԱՑԱՎ ՔԱԼԱՇՅԱՆ ՊԱՐԱՅԻՆ ԴՊՐՈՑԻ ԱՅԲ ՄԵՆԱՀԱՄԵՐԳԸ
*Տեղի կունենա «Քալաշյան պրոֆեսիոնալ պարային դպրոցի» մենահամերգը
*INTER DANCE՝ արվեստ, ոչ մի շոուբիզնես

Կատեգորիա:Պարողներ
Սուրբ Գևորգ եկեղեցի (Աքորի)

**Սուրբ Գևորգ եկեղեցի**, 13-րդ դարում կառուցված Հայ Առաքելական Սուրբ Եկեղեցի Լոռու մարզի Աքորի գյուղի կենտրոնում։

## Պատմություն
Աքորիի Սուրբ Գևորգ եկեղեցին բաղկացած է տարբեր ժամանակներում կառուցված երկու շինություններից։ Սկզբնականը (հավանաբար 13-րդ դար) արևելյան կողմում կառուցված միանավ դահլիճն է՝ կիսաշրջանաձև խորանով։ Թաղածածկը, որը միջին մասում ուժեղացված է եղել պահունակների վրա բարձրացող կամարով, չի պահպանվել։ Լուսավորվել է խորանի վերձիգ և հարավային պատի կլոր պատուհաններից։ 19-րդ դարում արևմտյան կողմից սիմետրիկ տեղադրությամբ հավելվել է ավելի լայն դահլիճ՝ վերացնելով արևելյան եկեղեցու արևմտյան պատը։ Դրա հետ կապած՝ բեմը խորանից մոտ 3 մետր առաջ է բերվել։ Մուտքը արևմուտքից է, երկու կողմում կան պարզ գծագրությամբ խաչեր։ Արևմտյան պատուհանն ունի զարդաքանդակներով եզրակալ։ Պատերը դրսից սրբատաշ են, իսկ ներսից մանր կոպիտ մշակված քարերով՝ սվաղված։ Եկեղեցին ներկայումս ունի երկլանջ կղմինդրածածկ փայտաշեն տանիք։ Հուշարձանը ուշագրավ է հին ու նոր շինությունների զուգադրմամբ։

2008 թվականին եկեղեցին վերաօծվել է։

## Ծանոթագրություններ

Կատեգորիա:13-րդ դարի հայկական վանքեր և եկեղեցիներ
Կատեգորիա:Գուգարաց թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Զամբալեսի լեռնաշղթա

**Զամբալեսի լեռնաշղթա**, Ֆիլիպիններում գտնվող Լուսոն կղզու լեռնաշղթա։ Լեռնաշղթան Լուսոնի կենտրոնական հարթավայրը բաժանում է Հարավչինական ծովից։ Նրա ամենանշանավոր մասը հայտնի է **Կաբուսիլան** լեռնաշղթա անունով, որը կազմված է Պինատուբո լեռից, որն էլ իր հերթին Նեգրոն և Կուդրադո լեռների համադրումն է։ Ընդունված է, որ դրանք տոհմական Պինատուբո գագաթի մնացորդներն են։ Զամբալես լեռների ամենաբարձր կետը 2037 մ բարձրություն ունեցող Տապուլայո լեռն է՝ հայտնի նաև թրպես Բարձր գագաթ Զամբալեսի նահանգում։

## Ձգվածություն
Զամբալեսի լեռնաշղթայի տարածքը 300 կիլոմետր քառակուսի է (120 մղոն քառակուսի)։ Այն ձգվում է Պանգասինան նահանգի արևմտյան լեռների հյուսիսից հարավ՝ հարավում Բաթան թերակղզու ծայրը՝ ներառյալ Մանիլա ծովածոցը։ Լեռնաշղթան նաև իր մեջ է ներառում Տարլակ նահանգում գտնվող Բամբան, Կապաս, Սան Ջոզե, Սան Կլեմենտե, Մայանտոկ, Սանտա Իգնացիա, Կամիլինգ լեռները։ Պամպանգայում այն ներառում է Ֆլորիդաբլանկայի, Պորակի, Անժելեսի և Մաբալակատի լեռները։

## Աշխարհագրություն
Զամբալեսի լեռների մեջ են մտնում Յուրայից մինչև Միոցենի ժամանակաշրջանի օֆիոլիթային լեռնազանգվածները, որոնք ծածկված են վերջերս գոյացած նստվածքով՝ ներառելով Կագուլան և Սանտա Կրուզ գոյացումները։

## Հրաբուխներ
Չնայած լեռների հրաբխային ծագմանը, Պինատուբոն լեռնաշղթայի միակ ակտիվ հրաբուխն է։ 1912 թվականին Ալյասկաում Նովարուպտայի ժայթքումից հետո 1991 թվականի հունիսի 15 ժայթքումը 20-րդ դարի երկրորդ ամենահզոր հրաբխային ժայթքումն էր։ Յունյա թայֆունի պատճառով բարդացած ժայթքումը մարզը Անժելեսին մոտ գտնվող Կլարկ Ֆիլդում տեղակայված ամերիկյան բազան ծածկել էր հրաբխային մոխիրով և լահարով։

Զամբալես լեռնաշղթայի մյուս հրաբուխներն են Մարիվելես, Նաթիբ և Սամաթ լեռները

## Պահպանվող տարածքներ
* Բաթանի ազգային պարկ
* Մանլելուագ հիդրոթերմալ հանքավայրի պահպանվող լանդշաֆտ
* Ռուզվելտի պահպանվող լանդշաֆտ

## Գագաթներ
### Զամբալես լեռնաշղթայի ամենաբարձր կետերի ցանկը՝ ըստ բարձրության

* Տապուլայո լեռ - 2037 մ
*Իբա լեռ - 1655 մ
* Նեգրոն լեռ - 1583 մ 
* Պինատուբո լեռ - 1486 մ
* Մարիվելես լեռ - 1388 մ 
*ՄաքԴոնալդս լեռ - 1321 մ 
* Նաթիբ լեռ - 1253 մ
* Լիմայ լեռ - 910 մ 
*Դորստ լեռ - 849 մ
*Սամաթ լեռ - 545 մ
*Գեյթս լեռ - 507 մ

## Գետային համակարգ
Զամբելեսի գետերը՝ ըստ երկարության.

* Տարլակ գետ - 95.2 կմ (59.2 մղոն)
* Բուկաո գետ - 48.3 կմ (30.0 մղոն)
* Սանտո Թոմաս գետ - 46.4 կմ (28.8 մղոն)

## Տես նաև
*Ֆիլիպինների աշխարհագրություն

## Ծանոթագրություններ

Կատեգորիա:Ֆիլիպինների աշխարհագրություն
Կատեգորիա:Ֆիլիպինների հրաբուխներ
Հրաչ Թիթիզյան

**Հրաչ Թիթիզյան** (, ), կինոյի, թատրոնի և հեռուստատեսության ամերիկահայ դերասան։ Նա առավել հայտնի է «Showtime»-ի «Հայրենիք» սերիալի առաջին երկու եթերաշրջաններում ԿՀՎ վերլուծաբան Դենի Գալվեսի դերով։

## Կենսագրություն
Հրաչ Թիթիզյանը ծնվել է Կալիֆոռնիայում՝ հայ ներգաղթյալների ընտանիքում։ Նրա հայրը ծնվել է Լիբանանում, մայրը՝ Հորդանանում, իսկ նրա տատիկն ու պապիկը հայեր էին Իրաքից և Սիրիայից։ Հրաչը մեծացել է Կալիֆոռնիա նահանգի Գլենդել քաղաքում։ Նա ուսանել է հայկական դպրոցում, որտեղ սովորել է սահուն խոսել, կարդալ և գրել հայերեն։

Դեռևս մանկության տարիներին Թիթիզյանը զվարճացնում էր ընտանիքի ընկերներին, երգեր էր երգում նրանց համար և նմանակում էր այլ մարդկանց։ 19 տարեկանում նա որոշում է սկսել պրոֆեսիոնալ դերասանի կարիերա, բայց ծնողներին չի տեղեկացնում, որ դուրս է մնացել քոլեջից։ Նա սկսում է աշխատել որպես ծաղիկների առաքիչ՝ դերասանական դասընթացների վարձը վճարելու համար, և գրեթե մեկ տարի ձևացնում է, թե դեռ սովորում է քոլեջում։ Գործակալի հետ պայմանագիր կնքելուց հետո, ծնողներն իմանում են նրա խաբեության մասին, բայց Թիթիզյանը հրաժարվում է թողնել դերասանությունը։

## Ֆիլմագրություն
### Կինոնկարներ

### Հեռուստատեսություն

### Թատրոն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկահայ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ապրող անձինք
Կատեգորիա:Լոս Անջելես քաղաքում ծնվածներ
1899 (հեռուստասերիալ)

«**1899**», եվրոպական դրամա հեռուստասերիալ սարսափ և առեղծվածային դրվագներով։ Սերիալի ստեղծողներն են Յանտյե Ֆրիզեն և Բարան բո Օդարը, որոնք հայտնի են որպես «Խավար» սերիալի ստեղծողներ։ Սերիալը թողարկվելու է Նեթֆլիքս հարթակում և բաղկացած է լինելու է 8 սերիաներից։

## Սյուժե
Մի խումբ եվրոպացի միգրանտներ լքում են Լոնդոնը շոգենավով, որպեսզի նոր կյանք սկսեն Նյու Յորքում։ Բայց երբ նրանք բախվում են մեկ այլ միգրանտների նավի, նրանց ճամփորդությունը սկսում է վերածվել մղձավանջի։

## Դերերում
* Էմիլի Բիչեմ
* Անեյրին Բարնարդ
* Անդրեաս Փիթչման
* Միգել Բերնարդեաու
* Մացել Մուսյալ
* Անտոն Լեսեր
* Լուկաս Տոնեսեն
* Ռոզալի Քրեյգ
* Յոնաս Բլոկե

## Արտադրություն
### Զարգացում
2018 թվականի նոյեմբերի 13-ին հայտարարվել է, որ «Խավար» սերիալի ստեղծողներ Յանտյե Ֆրիզեն և Բարան բո Օդարը Նեթֆլիքսի համար նոր նախագիծ են մշակում։ 2020 թվականի հուլիսին Բարան բո Օդարը իր ինստագրամյան էջում հայտնել է, որ Ֆրիզն ավարտել է պիլոտային սերիայի սցենարը։ Deadline Hollywood-ի հարցազրույցի ժամանակ Ֆրիզը բացատրել է, թե ինչպես են եվրոպական միգրացիոն ճգնաժամը և Բրեքսիթը ազդել սերիալի վրա։

### Քասթինգ
2020 թվականի դեկտեմբերի 16-ին հայտարարվել է, որ Էմիլի Բիչեմ ստացել է գլխավոր դերը։ 2021 թվականի մայիսի 2-ին դերասանական կազմին ավելացվել են Անեյրին Բարնարդը, Անդրեաս Փիթչմանը, Միգել Բերնարդեաուն, Մացել Մուսյալը, Անտոն Լեսերը, Լուկաս Տոնեսենը, Ռոզալի Քրեյգը, Յոնաս Բլոկեն, ընդ որում յուրաքանչյուր դերասան խոսել է իր մայրենի լեզվով։

### Նկարահանումներ
Սերիայի թողարկման նախապատրաստումը պաշտոնապես սկսվել է 2020 թվականի նոյեմբերի 24-ին։ Սկզբում պլանավորվել է, որ սերիալի հիմնական նկարահանումները սկսվելու են 2021 թվականի փետրվարի 1-ից, սակայն հետագայում հետաձգվել է 3 ամսով։ Նկարահանումները պաշտոնապես սկսվել են 2021 թվականի մայիսի 3-ին Գերմանիայում, Բեռլինի սահմաններից դուրս։ Նկարահանումները տեղի են ունենալու նաև Լոնդոնում, Մեծ Բրիտանիայում։

## Ծանոթագրություններ

Կատեգորիա:Նեթֆլիքսի բնօրինակ ծրագրեր
Կատեգորիա:Դրամա հեռուստասերիալներ
Կատեգորիա:Սարսափ հեռուստասերիալներ
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
Կատեգորիա:Իսպաներեն հեռուստասերիալներ
Կատեգորիա:Անգլերեն հեռուստասերիալներ
Շողիկ Գրիգորյան

**Շողիկ (Շողեր) Հակոբի Գրիգորյան** (), թատրոնի և կինոյի հայ դերասանուհի։

## Կենսագրություն
Շողիկ Գրիգորյանը ծնվել է 1988 թվականի հուլիսի 4-ին Երևանում քաղաքում։ 2005-2009 թվականներին սովորել է Երևանի թատրոնի և կինոյի պետական ինստիտուտումն, որից հետո՝ մինչև 2010 թվականը ուսումը շարունակել է Փարիզի բարձրագույն պետական թատերական կոնսերվատորիայում։ Որպես դերասանուհի 2009 թվականից աշխատանքի է անցել Երևանի Գաբրիել Սունդուկյանի անվան ազգային ակադեմիական թատրոն։  2011 թվականից աշխատանքի է անցել «ATV» հեռուստաընկերությունում՝ որպես «Կիսաբաց լուսամուտներ» թոք-շոուի սցենարիստ։ 
Նկարահանվել է Ռ.Գեդիկյանի «Ճանապարհորդություն դեպի Հայաստան», Բ. Բահրամանի «Ալ» ֆիլմերում, «Բանակում» հեռուստասերիալում։ Որպես «Կիսաբաց լուսամուտներ» թոք-շոուի սցենարիստ 2011 թվականին աշխատանքի է անցել «ATV» հեռուստաընկերությունում։

Ամուսնացել է 2015 թվականին։ Հարսանեկան արարողությունը տեղի է ունեցել Վենետիկի Սուրբ Ղազար կղզում, որից հետո տեղափոխվել է Մոսկվա։ Ունի որդի և դուստր։

## Ներկայացումներ
*Գ. Բյուխների «Վոյցեկ» մյուզիքլ (Մարիա)
*Ֆ. Վերֆելի «Մուսա լեռան 40 օրը» (Իսկուհի)
*Դ. Ֆոի «Ես սպասում եմ քեզ, սիրելիս» (Մարիա)
*Շ. Գրիգորյանի «Իմ Ֆրանսիան» (Տիկին Ֆրանսիա)
*Ֆ. Դոստոևսկու «Ապուշը» (Նաստասիա Ֆիլիպովնա)
*Մոլիերի «Միզանտրոպ» (Արսինոե)
*«Շառլ Ազնավուր` կենդանի լեգենդ» մյուզիքլ (Միշլին)
*Է. Իոնեսկոյի «Ռնգեղջյուր» (Դեզի)
*Կ. Գոլդոնիի «Երկու տիրոջ ծառան» (Բեատրիչե)
*Բ. Բրեխտի «Կուրաժ Մայրիկ» (Կուրաժ Մայրիկ)

## Ֆիլմեր
*Ռ. Գեդիկյանի «Ճանապարհորդություն դեպի Հայաստան»
*Բ. Բահրամանի «Ալ»
*«Բանակում»։
*«Փախիր կամ ամուսնացիր»
*Ա. Շիրվանզադե «Քաոս»

## Ծանոթագրություններ

## Արտաքին հղումներ
*Մարդիկ կային, որ անցնում էին ինձ բռունցք էին ցույց տալիս. Շողեր Գրիգորյան 
*Բեմն այն հարթակն է, որտեղից ես կարողանում եմ «թռչել». Շողեր Գրիգորյան (ֆոտո)

Կատեգորիա:Երևանի թատրոնի և կինոյի պետական ինստիտուտի շրջանավարտներ
Կատեգորիա:Թատրոնի հայ դերասաններ
Կատեգորիա:Հայ դերասանուհիներ
Կատեգորիա:Հայ կինոդերասաններ
Մաթեուս վան Բրե

**Մաթեուս վան Բրե** (, ), նիդեռլանդացի և բելգիացի նկարիչ, քանդակագործ և ճարտարապետ։

## Կենսագրություն
Մաթեուս վան Բրեն ծնվել է Անտվերպենում, 10 տարեկանից սովորել է հայրենի քաղաքի գեղարվեստական ակադեմիայում։ Նրա ուսուցիչներից մեկն է եղել Պետրուս վան Ռեգեմորտերը։ Նա դարձել է Ակադեմիայի դոցենտը և 1794 թվականին ստացել է իր սեփական ստուդիան։ Նա 1797 թվականին մեկնել է Փարիզ, որտեղ սովորել է Ֆրանսուա Անդրե Վենսանի մոտ։ Նույն տարում նա մասնակցել է Փարիզի սալոնում։ Նա հայրենիք է վերադարձել 1804 թվականին։ Եղել է պատմական թեմայով բազմաթիվ նկարների հեղինակը, բարձր գնահատված էր հեղինակավոր ժամանակորդների կողմից և արագ դարձել է իր ժամանակում Ֆլանդրիայի հարգված նկարիչներից մեկը, բայց լայն հասարակությունում հաջողության չհասավ։

1820 թվականին նա նշանակվել է Անտվերպենի գեղեցիկ արվեստների ակադեմիայի ուսուցիչ (), իսկ 1827 թվականին նրա ռեկտորը, այդ պաշտոնով է զբաղվել մինչև իր մահը։ Նա նաև եղել է Ամստերդամի, Հռոմի, Մյունխենի և Նյու Յորքի մի շարք ակադեմիաների անդամ և ինչպես նաև բելգիացի նկարիչների և քանդակագործների ուսուցիչ։

Նրա կրտսեր եղբայրը` Ֆիլիպ Յակովն է (), 1786-1871 թվական), նույնպես դարձել է նկարիչ, գեղարվեստական արհեստի առաջին դասերը նրան տվել է Մաթեուս վան Բրեն։

## Ծանոթագրություններ

## Գրականություն
* 

Կատեգորիա:Բելգիացի նկարիչներ
Կատեգորիա:Բելգիացի քանդակագործներ
Կատեգորիա:Բելգիացի ճարտարապետներ
Աբել Միքայելյան

**Աբել Մուշեղի Միքայելյան** (), արձակագիր, ՀԳՄ անդամ (2002-ից)։

## Կենսագրություն
Աբել Միքայելյանը ծնվել է 1973 թվականին, Երևանում։ Ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1994-1996 թվականներին՝ որպես լրագրող աշխատել է «Ուրբաթ», «Երկիր» թերթերում, «Ազատություն» ռադիոկայանում։ 1999-2001 թվականներին եղել է Հայաստանի ժողովրդական արվեստի պետական թանգարանի տնօրենը։ 2001-2003 թվականներին` հոլանդական “Daily Sports” ընկերության ինտերնետային կայքի գլխավոր խմբագիրը։ 2006 թվականին հիմնադրել է «Ուրբաթ» մամուլի ակումբը։ 2009 թվականին հիմնադրել է Report.am հասարակական-քաղաքական, լրատվական կայքէջը։ 2015 թվականից «Երկիր Մեդիա» հեռուստաընկերության գլխավոր խմբագիրն է։ Հեղինակ է հայաստանյան և արտասահմանյան մամուլում հրապարակված բազմաթիվ հոդվածների և էսսեների։

## Երկեր
Այսպես եղավ-1999 թ․

Կարուսել-2006 թ․

## Վեպեր
* Քաղաքական հարբեցողություն, 2013 թ․
* Փոփոխության քամին, 2020 թ․
* Մշկո Մշկոյանի արկածները, Ե., Դարակ, 2022, 304 էջ։

## Ծանոթագրություններ

## Արտաքին հղումներ
*Աբել Միքայելյան. «Փոփոխության քամին»
*+1 ԳԻՐՔ. «Քաղաքական հարբեցողություն». Աբել Միքայելյան 
*Աբել Միքայելյանի՝ Քաղաքական հարբեցողություն վեպը
*+1 ԳԻՐՔ. «Քաղաքական հարբեցողություն». Աբել Միքայելյան
*Աբել Միքայելյան
*Հարբած քաղաքականությունը ձախողման ենթակա չէ։ Աբել Միքայելյան «Քաղաքական Հարբեցողություն»
*ԺՈՂՈՎՈՒՐԴ. Երբ հիշեցնում են անհիշելին 
*Արքմենիկ Նիկողոսյանը հորդորում է քաղաքական գործիչներին կարդալ Աբել Միքայելյանի վեպը

Կատեգորիա:Հայ արձակագիրներ
Կատեգորիա:Հայաստանի գրողների միության անդամներ
Կատեգորիա:Հայ լրագրողներ